ബൈക്ക് തലകീഴായി വച്ച് ചക്രങ്ങള് ചര്ക്കയാക്കി കറക്കുന്ന മോദിയും അത് കണ്ട് കണ്ണ് തള്ളിയ ഗാന്ധിയും ഇന്ധന വിലയില് മോദിയെ പരിഹസിച്ച് കാര്ട്ടൂണ് പങ്കുവെച്ച മുരളി ഗോപിക്ക് തെറിയഭിഷേകം തിരുവനന്തപുരം: ഇന്ധന വിലവര്ധനവിന്റെ പശ്ചാത്തലത്തില് പ്രധാനമന്ത്രി നരേന്ദ്രമോദിയെ പരിഹസിക്കുന്ന കാര്ട്ടൂണ് പങ്കുവെച്ച നടന് മുരളി ഗോപിക്ക് സംഘപരിവാറിന്റെ വക തെറിയഭിഷേകം. കാര്ട്ടൂണിസ്റ്റ് ദിനേശ് കുക്കുജഡ്ക വരച്ച കാര്ട്ടൂണാണ് മുരളി ഫേസ്ബുക്കില് പങ്കുവെച്ചത്. ബൈക്ക് തലകീഴായി വച്ച് ചക്രങ്ങള് ചര്ക്കയാക്കി കറക്കുന്ന മോദിയും അത് കണ്ട് കണ്ണ് തള്ളിയ ഗാന്ധിയുമാണ് കാര്ട്ടൂണിന്റെ ഇതിവൃത്തം. 3,000 ഓളം പേര് ഇതിനകം ഷെയര് ചെയ്ത പോസ്റ്റിന് കീഴെ 2500 ലേറെ പേരാണ് കമന്റുമായി എത്തിയിരിക്കുന്നത്. ഇതില് രൂക്ഷമായ ഭാഷയില് നടനെ തെറിവിളിക്കുന്നുണ്ട്. നടന്റെ പിതാവിനെ അടക്കം അധിക്ഷേപിക്കുന്ന കമന്റുകളും നിരവധി. താരം താലിബാനിയാണെന്നും സിനിമ വിജയിപ്പിക്കില്ലെന്നുമടക്കമുള്ള ഭീഷണിയുമുണ്ട്.